În timpul unei vizite la New York, Pistorius a avut o întâlnire cu reprezentanţii Comitetului Evreiesc American, ocazie cu care a insistat pe contribuţia crescută a Germaniei la NATO.
''Preşedintelui rus Vladimir Putin nu trebuie să i se permită să scape nepedepsit pentru războiul său brutal de agresiune'', a declarat ministrul german.
''Este o chestiune de dacă şi cum democraţiile se apără ele însele'', a spus Pistorius.
Potrivit înaltului oficial german, aceasta este cea mai importantă chestiune strategică a Europei şi atacul rusesc constituie cea mai mare ameninţare pentru ordinea internaţională.
Politicianul german intenţionează să discute până vineri despre situaţia securităţii globale cu oficialităţi din SUA şi Canada.
El se va întâlni cu secretarul apărării american Lloyd Austin, joi la Washington, şi cu ministrul canadian al apărării Bill Blair, vineri la Ottawa.
Ucraina luptă din februarie 2022 împotriva invaziei militare ruse, Kievul primind ajutor financiar şi armament substanţial din Occident.